Sigurd Jacobsen	Parcel Nr. 12
Overretssagfører	Matr. Nr. 1387
Gl. Mønt 2, Mezz.
Kjøbenhavn.

Købekontrakt

Aktieselskabet Brønshøjgaards Udstykning sælger og overdrager herved til Hr. Grosserer Emil Jensen boende Frederiksborggade 14 i Kjøbenhavn en Parcel af den Aktieselskabet tilhørende Lod af Matr. Nr. 4a og 5a af Brønshøj under Kjøbenhavns Jurisdiktion, hvilken Parcel, der snarest vil være at udstykke og særskilt at matrikulere, paa en Køberen forevist, af Landinspektørerne Blangstrup & Lorentzen over Matr. Nr. 4a, 5a og 19 af Brønshøj udarbejdet Udstykningsplan er betegnet som Nr. 12 og efter den foreløbige Opmaaling har et Areal af 1563 Kv. Alen = 616 m2, samt Andel i Areal til Vejanlæg 313 Kv. Alen = 124 m2, ialt 1876 Kv. Alen = 740 m2.

Parcellen sælges med de samme Rettigheder, Byrder og Forpligtelser, hvormed den har tilhørt Sælgerne og tidligere Ejere, i hvilken Henseende bemærkes, ad der paa Hovedejendommen Matr. Nr. 4a og 5a er thinglyst følgende:

at der paahviler Hovedejendommen Restgæld for et Kloakanlæg i Brønshøj og Husum, hvoraf en forholdsmæssig Andel overgaar paa Parcellen,

at der er læst en Lejekontrakt, hvorefter Isleverandør Hans Jensen har lejet nogle Lodder i den saakaldte Kirkemose uopsigelig til 1. November 1920,

at der til Statskassen svares aarlige Jordebogsafgifter og Rekognition ved Ejerskifte

at der er læst kgl. Bevilling til Sammenlægning af Matr. Nr. 4a, 5a og 5e af Brønshøj, en Landvæsenskommissionskendelse angaaende Kloakanlæg og en Deklaration af Udlæg til Areal til Vej m.v.

Endvidere bemærkes, at der paa Parcellen vil blive thinglyst en Deklaration til Kjøbenhavns Magistrat af det Indhold, som forlanges af denne som Betingelse for Approbation paa en Vej- og Retningslinieplan for Matr. Nr. 4a, 5a og 19 af Brønshøj og de Parceller, hvori disse Ejendomme maatte blive delt. Denne Deklaration vil komme til at indeholde en Bestemmelse om Magistratens Ret til at forlange, at der - som Regel er overalt i Kjøbenhavn i kvarterer med Villaservitut - eventuelt af Parceller vil være at udlægge en Strimmel til Udvidelse af den Vej, der nu approberes udfor Parcellen. Endvidere vil deklarationen komme til at indeholde bestemmelser om Villaservitutter.

Handelen er iøvrigt indgaaet på følgende Vilkaar:

1.
Parcellen overtages fri for enhver Forpagtning elle Lejemaal ?.?. fra hvilken Dag den henligger for Køberes Regning og Risiko i enhver Henseende, hvorfor Køberen ogsaa betaler de af Parcellen fra denne Dag gaaende Skatter, Afgifter og andre Byrder, ligesom han oppebærer de af Parcellen flydende Indtægter.

2.
Købesummen er fastsat til 75 Øre pr. Kv. Alen eller ialt 1407 Kr. 00 Øre, hvilke Fjorten Hundrede Syv Kroner 00 Øre, berigtiges derved, at Køberen samtidig med Underskrivningen af Nærværende Købekontrakt
1) betaler kontant..........	  207 Kr. 00 Øre
for hvilket Beløb Sælgernes Medunderskrift paa nærværende Købekontrakt tjener som Kvittering som
2) for Restbeløbet.......	1200  Kr. 00 Øre 
der afdrages med 30 Kr. maanedlig fra d. 1/5 1915 udstedes en 4% p.a. fra Dato ventebærende Obligation med 1. Prioritet i den overdragne Parcel. Iøvrigt henvises til Obligationen.

3.
Køberen er forpligtet til at tage Skøde paa Anfordring og berettiget til af Sælgerne at forlange Skøde udstedt, naar mindst 2/3 af den akkorderede Købesum er betalt som foran aftalt.

4.
Køberen og efterfølgende Ejere af den i nærværende Kontrakt omhandlende Parcel saavel som alle andre nuværende eller kommende Ejere af Parceller, der maatte være eller blive udstykkede af den af Sælgerne nu tilhørende Lod af Ejendommen Matrikel Nr. 4a og 5a af Brønshøj, ere pligtige til at deltage forholdsvis i Udredelsen af Omkostninger ved Vej- og Kloakanlæg, samt, naar Vejene ere anlagte, ved disses forsvarlige Belysning og  Vedligeholdelse.

Disse Omkostninger paalignes de forskellige Parcelejere i Forhold til vedkommende Parcels Nettoareal uden Hensyn til Størrelsen af det udfor Parcellen liggende Vejareal.

Forinden Bebyggelse - saavel midlertidig som permanent - kan finde Sted paa den her overdragne Parcel, forpligter Køberen sig og efterfølgende eventuelle Ejere til at forelægge Planer og Tegninger over den paatænkte Bebyggelse for nedennævnte Grundejerforening eller et af denne nedsat Byggeudvalg til Godkendelse, saaledes at jeg og efterfølgende Ejere erkender at være uberettiget til at foretage nogensomhelst bebyggelse paa vor Parcel, forinden saadan Approbation foreligger.

Bestemmelser vedrørende disse fælles Interesser m.v. træffes af en Grundejerforening, af hvilken samtlige nuværende og efterfølgende Ejere af Parceller der ere eller maatte blive udstykkede fra den Sælgerne tilhørende Lod af Matr. Nr. 4a og 5a af Brønshøj, ere pligtige at være Medlemmer og hvis Love, saaledes som disse nu ere eller senere paa lovlig Maade maatte blive forandrede, de til enhver Tid ere underkastede.

Skulde denne Grundejerforening blive ude af Stand til at fungere, træffes de Bestemmelser, som det if. foranstaaende tilkommer Foreningen at træffe af Kjøbenhavns Magistrat eller af en under denne sorterende Afdeling elle Embedsmand, som af Magistraten maatte blive bemyndiget dertil.

Bestemmelserne I nuværende Paragraf vil være at læse som servitutstiftende og pantestiftende næstefter den I Paragraf 2 nævnte Panteobligation paa den her overdragne Parcel saavel som paa samtlige de øvrige I nærværende Paragraf omhandlede Parceller, dog at de, uden yderligere Paategning paa nærværende dokument og uden at dette behøver at produceres for Retsskriveren, rykker for Deklarationer med eller uden Pant – derunder Deklarationer om Arealers Udlægning til Gade, Vej eller Plads – som udstedes til Kjøbenhavns Kommune eller Magistrat eller hvilken som helst under denne sorterende Afdeling eller Myndighed , hvorhos tillige – dog med Undtagelse af Bestemmelserne om Panteretten for Parcellens Andel i Udgifterne til Vej- og Kloakanlæg, der bortfalder, naar det den heromtalte Parcel paalignede Bidrag er betalt – rykker for Laan af Kreditforeningens elle andre offentlige Midler med 1. Prioritet.

5.
Køberen betaler samtlige de med Handelen og den Berigtigelse forbundne Omkostninger, derunder Udstykningsomkostningerne 16 Kr. 20 Øre pr. Parcel, Stempel og Thinglæsningsgebyrer samt Salær til Overretssagfører Sigurd Jacobsen for Udfærdigelse af Købekontrakt og Obligation 15 Kr. og for Skøde 10 Kr. pr. Parcel.

6.
I Søgsmaalstilfælde er saavel Køber som Sælger underkastede den hurtige Retsforfølgning I H.t. Frd. 25. Januar 1828. Af Hensyn til Stemplingen af nærværende Købekontrakt erklære vi herved paa Tro og Love, at vi anser den overdragne Parcels værdi for at være lig de stipulerede Købesum 1407 Kr. 00 Øre, medens Servitutter, Byrder etc. kapitaliseret ikke overstige5 200 Kr. 00 Øre, ialt 1607 Kr. 00 Øre, hvoraf Stempel er beregnet til 1% eller 16 Kr. 10 Øre.

Til bekræftelse have vi underskrevet denne Kontrakt I Vitterlighedsvidners Overværelse. 

Kjøbenhavn, den 28 April 1905

Som Sælger: 	Som Køber:
A/S. Brønshøjgaards Udstykning	Emil Jensen
	Frederiksborggade 14